Tom Zé

**Tom Zé** (* 11-an de oktobro 1936 en Irará, Bahio kiel *Antônio José Santana Martins*) estas brazila kantverkisto kaj komponisto.

## Vivo 
Zé alkreskis en la urbeto Irará, Bahio, en la nordorienta "Sertão". Post universitata ekzameno ĉe la altlernejo por muziko en Salvador de Bahio Zé transloĝiĝis al San-Paŭlo, kie li komencis sian muzikistan karieron. En siaj fruaj verkoj li pritraktis siajn impresojn pri urbego el la vidpunkto de simpla civitano el la malriĉa nordoriento de la lando.

Influate per la "tropicalismo"-movado Zé kunverkis, krom Caetano Veloso, Gilberto Gil, Gal Costa, Os Mutantes, kaj Nara Leão, la albumon "Tropicália ou Panis et Circensis" (1968). En la jaro 1968 Zé ektenis la unuan rangon de la 4-a festivalo por populara brazila muziko per la kanto "São, São Paulo, Meu Amor". Dum kiam .la aliaj muzikistoj poste havis grandan sukceson, Zé plejparte retiriĝis en la 70-aj kaj 80-aj jaroj.

Per sia muziko li ĉiam restis fidela al la eksperimentemaj kaj dadaismaj impulsoj de la tropikalismo-movado, kiun li mem kun-enkondukis, aparte per sia nekutima instrumentado (kiel polvosuĉilo kaj skribmaŝino). Muzike li ĉerpas el la fontoj sambo, bosanovo, brazila popolmuziko, foroo kaj de rokenrolo. Liajn verkojn multaj pioniraj komponistoj ŝatas pro ĝia dissonado, plurtonaleco kaj nekutimaj tonaloj.

En la fruaj 1990-aj jaroj la laboro de Zé travivis novan instigon per muzikisto David Byrne, kiam ĉi tiu malkovris lian albumon "Estudando o Samba" el 1975 dum vojaĝo al Rio-de-Ĵanejro. Byrne publikigis post tio kompilaĵon de la verkaro de Zé kaj du kromajn albumojn per sia diskeldonejo Luaka Bop. Ritmenblusa kantisto Amerie uzis por sia kanto "Take Control" gitaran ripetfrazon el la kanto "Jimmy, Renda-se" de Zé. Dum la 1990-aj jaroj Zé krome komponis la muzikon por la baleto de la ensemblo "Grupo Corpo".

Citaĵo: "Mi ne faras arton, mi faras parolatan kaj kantatan ĵurnalismon."

## Diskoj 
### Studioalbumoj 
* 1968 *Grande Liquidação* - Rozemblit
* 1970 *Tom Zé* - RGE
* 1972 *Tom Zé* - Continental (relançado em 1984 como *Se o Caso é Chorar*)
* 1973 *Todos os Olhos* - Continental
* 1976 *Estudando o Samba* - Continental
* 1978 *Correio da Estação do Brás* - Continental
* 1984 *Nave Maria* - RGE
* 1990 *Cantando com a Plateia*
* 1992 *The Hips of Tradition* - Luaka Bop/Warner Bros
* 1997 *Parabelo* - Trilha sonora da Cia. de Dança Grupo Corpo (com Zé Miguel Wisnik)- Continental/Warner Music
* 1998 *No Jardim da Política*
* 1998 *Com Defeito de Fabricação* - Luaka Bop/WEA
* 2000 *Jogos de Armar (Faça Você Mesmo)* - Trama
* 2002 *Santagustin* - Trama
* 2002 *20 preferidas* - Trama
* 2003 *Imprensa Cantada* - Trama
* 2003 *Jogos de Armar* - Trama
* 2005 *Estudando o Pagode-Segregamulher e Amor* - Trama
* 2006 *Danç-Êh-Sá - Pós-Canção/Dança dos Herdeiros do Sacrifício/7 Caymianas para o Fim da Canção* - Tratore
* 2008 "Estudando a Bossa" - Biscoito Fino
* 2010 *Pirulito da Ciência" - Biscoito Fino

### Kompilaĵoj 
* 1990 *The Best of Tom Zé* - Luaka Bop/Warner Bros
* 1994 *Tom Zé* - Warner

### Kunverkaĵoj 
* 1968 *Tropicália ou Panis et Circensis* - Philips
* 2002 *Eu Vim da Bahia'' - BMG Brasil

## Referencoj 
## Eksteraj ligiloj 
* Oficiala retpaĝaro (portugallingva)

Kategorio:Kantverkistoj
Kategorio:Brazilanoj